กรุงไทยลอยตัวหนี้เพรซิเดนท์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ – กรุงไทยไร้ปัญหาหนี้เสียเพรซิเดนท์ อะกริฯ แบงก์อื่นไร้ความหวังได้หนี้คืน
นายอภิศักดิ์ ตันติวรวงศ์ กรรม การผู้จัดการ ธนาคารกรุงไทย เปิดเผยว่า กรณีบริษัทเพรซิเดนท์ อะกริ เทรดดิ้ง ถูกศาลล้มละลายถูกเจ้าหนี้ขอรับชำระคืน จะไม่กระทบกับธนาคาร เพราะลูกหนี้รายนี้เป็นลูกหนี้เก่า ซึ่งได้รับชำระหนี้คืนหมดแล้ว
แหล่งข่าวจากคณะกรรมการธนาคารกรุงไทย เปิดเผยว่า ธนาคารแก้ปัญหาลูกหนี้ค้าข้าวรายใหญ่ ซึ่งเป็นลูกหนี้ของอีกหลายธนาคาร โดยได้ปล่อยกู้ให้กับบริษัทสยามอินดิก้า เข้ามารับซื้อหนี้ เก่าจากลูกค้าข้าวรายเดิมออกไป และในการปล่อยกู้จะปล่อยกู้ตรงแก่เจ้าหนี้การค้าของบริษัท ถ้าบริษัทได้รับชำระเงินก็จะจ่ายเข้าธนาคารโดยตรง เมื่อกิจการของสยามอินดิก้าเดินหน้าได้ก็มีเงินมาชำระหนี้ให้แก่ลูกค้าข้าวรายเก่า 2,500 ล้านบาทจนหมด
นายประสาร ไตรรัตน์วรกุล กรรมการผู้จัดการ ธนาคารกสิกรไทย กล่าวว่า กสิกรไทยเข้าไปเป็นรายหลังๆ แต่ปล่อยกู้โดยมีหลักฐานซื้อขายจริง ขณะที่ธนาคารรายแรกๆ เจอหลักฐานเท็จ แต่เข้าไปทีหลัง แต่ก็โดนดีเข้าจนได้
แหล่งข่าวธนาคารซีไอเอ็มบี ไทย เปิดเผยว่า ความหวังที่จะได้หนี้คืนคงยาก สินทรัพย์เหลือไม่มากแล้วและไม่ได้ทราบข่าวคราวของนายอภิชาติ จันทร์สกุลพร อดีตเจ้าของบริษัทเลย 
แหล่งข่าวจากกรมบังคับคดี เปิดเผยว่า ลูกหนี้ประมาณ 30 ราย มายื่นขอรับชำระหนี้คืนจากบริษัท เพรซิเดนท์ อะกริ เทรดดิ้ง และนาย อภิชาติ จันทร์สกุลพร อดีตเจ้าของบริษัท หลังจากศาลล้มละลายกลางมีคำสั่งพิทักษ์ทรัพย์เด็ดขาด (ล้มละลาย) โดยมีธนาคารฮ่องกง และเซี่ยงไฮ้ แบงกิง คอร์ปอเรชัน เป็น เจ้าหนี้หลักที่เรียกร้องค่าเสียหายประมาณ 2,000 ล้านบาท
โพสต์ทูเดย์ เจ้าหนี้กว่า 30 ราย เรียงคิวยื่นขอหนี้เพรซิเดนท์ อะกริ เทรดดิ้ง
แหล่งข่าวจากกรมบังคับคดี เปิดเผยถึงความคืบหน้าที่ศาลล้มละลายกลางมีคำสั่งพิทักษ์ทรัพย์เด็ดขาด(ล้มละลาย) บริษัทเพรซิเดนท์ อะกริ เทรดดิ้ง และนายอภิชาติ จันทร์สกุลพร โดยมีธนาคารฮ่องกงและเซี่ยงไฮ้แบงก์กิ้ง คอร์ปอเรชั่น เป็นเจ้าหนี้เรียกร้องค่าเสียหายประมาณ 2,000 ล้านบาท ซึ่งได้มีลูกหนี้ประมาณ 30 รายมายื่นขอรับชำระหนี้คืน ซึ่งยังไม่ทราบมูลหนี้ทั้งหมดที่ลูกหนี้รายอื่นมายื่นขอรับชำระหนี้ เพราะอยู่ระหว่างการตรวจสอบเจ้าหนี้ และยังมีเวลาที่จะรอให้เจ้าหนี้ต่างประเทศมายื่นขอรับชำระหนี้คืน ซึ่งจะครบกำหนดการยื่นขอรับชำระหนี้คืน 9 เม.ย.นี้
อย่างไรก็ตามกรมบังคับคดีทำตามคำสั่งศาลออกประกาศพิทักษ์ทรัพย์ของจำเลย ซึ่งยังไม่ถึงขั้นตอนการไปยึดทรัพย์ เพื่อนำมาประมูลขายทอดตลาดเพี่อชำระหนี้คืนให้กับเจ้าหนี้ เพราะต้องรอหลังจากการตรวจสอบเจ้าหนี้เสร็จ เจ้าหนี้จะต้องนำสืบเพื่อให้พนักงานพิทักษ์ทรัพย์และเจ้าหนี้ที่ตำตำรวจไปอายัดทรัพย์สิน ซึ่งขณะนี้ลูกหนี้หรือเจ้าหนี้รายอื่นไม่สามารถที่จะมายึดทรัพย์หรือลูกหนี้ถ่ายโอนหรือโยกย้ายทรัพย์สิน
นายธาริต เพ็งดิษฐ์ อธิบดีกรมสอบสวนคดีพิเศษ(ดีเอสไอ) กล่าวว่า ขณะนี้ดีเอสไออยู่ระหว่างตรวจสอบเอกสารจากธนาคารพาณิชย์ที่เป้นเจ้าหนี้และเกี่ยวกับการทำธุรกรรมบริษัทเพรซิเดนท์ อะกริ เทรดดิ้ง ซึ่งมีความคืบหน้าพอสมควร ทั้งนี้ต้องใช้ระยะเวลานานเนื่องจากมีเอกสารจำนวนมาก รวมทั้งได้ขอความร่วมมือไปสำนักงานอัยการสูงสุดเพื่อส่งหนังสือขอความร่วมมือกับสถานฑูตสวิส ซึ่งเป็นความร่วมมือระหว่างประเทศ เพื่อให้ส่งเอกสารและรับรองว่าเอกสารมีการซื้อขายปลอมอย่างเป็นทางการ เพื่อนำเป็นหลักฐานยื่นฟ้องศาลต่อไป 
อย่างไรก็ตามไม่ได้เร่งให้เจ้าหน้าที่ต้องดำเนินการเพราะคดีนี้มีหลักฐานมีจำนวนมาก และต้องการให้มีความรัดคลุม ในเบื้องต้นมีหลักฐานชัดเจนว่ามีการปลอมแปลงเอกสารการซื้อขายสินค้า และพฤติกรรมการทุจริตการกู้เงินอย่างชัดเจน และการดำเนิคดีนี้ต้องดำเนินการอย่างจริงจังเป็นสาธารณชนก็มีการจับตาดูอยู่